Министерство на земеделието и храните, в качеството на структурата за наблюдение и докладване на инвестиция C6.I1 „Фонд за насърчаване на технологичния и екологичен преход на селското стопанство“, компонент „Устойчиво селско стопанство“ от Национален план за възстановяване и устойчивост (НПВУ) публикува за обществено обсъждане проект на насоки по процедура № BG-RRP-6.006 „Центрове за подготовка за предлагане на пазара и съхранение на плодове и зеленчуци“.

Подкрепата по процедурата цели подпомогне на процеса на предлагане на пазара на селскостопанска продукция, попадаща в обхвата на сектор „Плодове и зеленчуци“, чрез финансиране на инвестиции, допринасящи за предлагането на продукти, чието качество, състояние и вид отговарят на потребностите на крайния потребител. По този начин, подкрепата ще предостави възможност за повишаване на конкурентоспособността на производителите на селскостопански продукти от сектор „Плодове и зеленчуци“, в т.ч. най-вече на тези земеделски стопанства, които са засегнати от последиците от пандемията SARS-CoV-2. Процедурата също така ще стимулира създаването на къси вериги на доставка, модернизирането и автоматизирането на процесите по събиране, подготовка за пазара и съхранение на пресни плодове и зеленчуци.

Предложенията за извършване на инвестиции (ПИИ) се изпълняват на територията на Република България.

Финансова помощ по процедурата се предоставя на земеделски стопани, вкл. групи или организации на производители, признати от министъра на земеделието и храните. Допустимите кандидати следва да отговарят на условията за МСП съгласно чл. 3 от Закона за малките и средните предприятия (ЗМСП). Кандидатите земеделски стопани са допустими за подпомагане по процедурата, ако са регистрирани за първи път като земеделски стопани по реда на Наредба № 3 за стопанските години 2021/2022 и 2022/2023 г. Кандидатите групи или организации на производители са допустими за подпомагане ако земеделските стопани – членове на групата/организацията на производители са регистрирани за първи път като земеделски стопани по реда на Наредба № 3 от 1999 г. не по-късно от 30 септември 2022 г.

Общият размер на средствата, които могат бъдат предоставени по процедурата за всички одобрени предложения за извършване на инвестиции възлиза на 15 000 000 лв. без данък върху добавената стойност (ДДС) и разходи за невъзстановим ДДС на стойност 3 000 000 лв.

Проектът на насоки, включващи условия за кандидатстване, условия за изпълнение и приложения към тях, по процедурата се публикуват на основание чл. 5, ал. 2 от Постановление № 114 на МС от 8.06.2022 г. за определяне на детайлни правила за предоставяне на средства на крайни получатели от Механизма за възстановяване и устойчивост.

**Писмени предложения и коментари по публикуваните документи могат да се изпращат в срок до 24.08.2023 година чрез Информационната система за управление и наблюдение (ИСМ-ИСУН 2020) или на електронна поща:** **rdd@mzh.government.bg****.**

 Обръщаме внимание, че на този етап в ИСМ-ИСУН 2020 и на посочената електронна поща трябва да изпращате единствено предложения и възражения, които се отнасят до проекта на Насоки за кандидатстване по процедурата. Въпроси, свързани с разяснение на текстовете от условията за кандидатстване и условията за изпълнение, могат да бъдат изпращани след публикуването на обявата за откриване на процедурата заедно с одобрените насоки.